Dag Hammarskjöld

Dag Hjalmar Agne Carl Hammarskjöld (29. juuli 1905 Jönköping – 18. september 1961 Ndola lähedal, Sambia) oli Rootsi diplomaat ja 1953–1961 teine ÜRO peasekretär. Aastast 1954 oli ta Rootsi Akadeemia liige.

1961. aastal hukkus Dag Hammarskjöld lennuõnnetuses. Samal aastal sai ta postuumselt Nobeli rahuauhinna.

Tema isa oli Rootsi peaminister Hjalmar Hammarskjöld.

Dag Hammarskjöldi on kujutatud 2015. aastal käibele lastud Rootsi 1000-kroonisel pangatähel.

Mälestus
Tema auks on nimetatud Ühinenud Rahvaste Organisatsiooni peakvartali lähedal asuv haljasala Dag Hammarskjöld Plaza, mille kõrval asub kõrghoone One Dag Hammarskjöld Plaza.

Kirjandus 
 Viktor Lesiovski, "Hammarskjöldi hukkumise saladus". Vene keelest tõlkinud V. Telling. Olion, Tallinn 1990, 288 lk; ISBN 5450004958

ÜRO peasekretärid
Rootsi diplomaadid
Rootsi Akadeemia liikmed
Uppsala Ülikooli vilistlased
Nobeli rahuauhinna laureaadid
Sündinud 1905
Surnud 1961